Oskari Jauhiainen

**Heikki Oskari Jauhiainen** () oli kuvanveistäjä, professori ja akateemikko.

Oskari Jauhiainen syntyi köyhään perheeseen Kiimingin Huttukylässä. Pojasta asti hän oli myös kiinnostunut kuvista, luki paljon ja teki havaintoja ympäristöstään. Hän alkoi tehdä puuesineitä perittyään sukunsa käden taitoja. Asiakaspiiri laajeni niin, että Oskarista tuli lähes päätoiminen veistäjä.  Vuonna 1936 Jauhiainen teki kivistä muuratun *Vesaisen muistomerkin* Ylikiiminkiin ja vuonna 1937 *[[Liekki-patsas|Liekki-patsaan]]* Pyhäjoen Yppäriin.

Vuosina 1938–1940 työmiehen poika Jauhiainen opiskeli Suomen Taideyhdistyksen piirustuskoulussa. Valmistuttuaan hän herätti huomiota pienoisveistoksillaan ja muotokuvillaan. Jauhiainen kutsuttiin Lokakuun ryhmän jäseneksi vuonna 1947. Sodanjälkeisenä aikana Oskari Jauhiainen suunnitteli ja veisti yhteensä kymmenen sotamuistomerkkiä.

1950-luvun alussa Jauhiainen saavutti vankan aseman kuvanveistäjänä erityisesti Turussa vuonna 1952 paljastetun *[[Mikael Agricola]]* -patsaan ansiosta. Jauhiainen työskenteli Suomen Taideakatemian koulun kuvanveistonopettajana 1956–1965.

Yhdessä kuvanveistäjä Aimo Tukiaisen kanssa Jauhiainen osallistui *[[Mannerheimin patsas (Helsinki)|Mannerheimin ratsastajapatsaan]]* suunnittelukilpailuun Helsingissä. Kilpailuehdotus voitti toisen kilpailun vuonna 1954, mutta yhteistyöstä ja toteutusratkaisuista aiheutuneiden erimielisyyksien takia Oskari Jauhiainen sanoutui irti yhteistyöstä kesäkuussa 1956.

Useimmat Jauhiaisen teoksista ovat perinteisiä: hän oli erityisen mieltynyt jyhkeisiin klassisiin muotoihin ja vältti kokeiluja. Jauhiaisen veistämiä julkisia muistomerkkejä on ympäri Suomea. 

Oskari Jauhiaiselle myönnettiin akateemikon arvonimi vuonna 1982. Pro Finlandia -kunniamerkin hän sai vuonna 1956.

Kiimingissä toimi vuosina 1997–2014 Oskari Jauhiaisen museo. Oskari Jauhiaisen uudistettu perusnäyttely on maaliskuusta 2015 lähtien esillä Kiimingin kirjaston yhteyteen rakennetussa uudessa näyttelytilassa Galleria Oskari Jauhiaisessa.

## Oskari Jauhiaisen veistämät muistomerkit ja patsaat
Jauhiaisen veistämiä patsaita ja suunnittelemia muistomerkkejä ovat:
* Vesaisen patsas, Vesala, Ylikiiminki (nyk. osa Oulua), 1936
* Liekki, Yppäri, Pyhäjoki, 1937
* Mikael Agricola, Turku, 1952
* Vauhtia (Kauppatorin suihkukaivo), Lahti, 1954
* Nahkurien ammattikunnan muistomerkki, Hämeenlinna, 1958
* Kalasääski ja lohi, Pokkisenpuisto, Oulu, 1959
* Werner Söderströmin muistopatsas, Porvoo, 1960
*  Ruuhkanpurkajat, Joensuu, 1964
* Kaatuneiden muistomerkki, Oulu, 1965
* Ahtaajat, Kotka, 1966
* *Paperintekijät*, Tervakoski Oy:n 150-vuotismuistomerkki, Tervakoski,  Janakkala, 1967
* Merenkulkijoiden muistomerkki, Helsinki, 1968 (yhteistyö Eero Eerikäisen kanssa)
* Suihkukaivo, Nyköping, Ruotsi, 1968
* Antti Wihurin hautapatsas, Helsinki, 1969
* Teuvo Pakkala, Vaaranpuisto, Oulu, 1973
* Niittäjä, Liminka, 1977
* Vanhat vaeltajat, Muhos, 1982
* Haravatyttö, Kiiminki, 1990 (Anja Juurikkalan viimeistelemä)

### Sankaripatsaat
 
Jauhiaisen veistämiä sankaripatsaita ovat:
* Artjärvi (nyk. Orimattilaa), Artjärven kirkko, ”Rukous ristin luona”, 1947
* Kiiminki (nyk. Oulua), Kiimingin kirkko, ”Sotilaan hyvästijättö”, 1949
* Utajärvi, Utajärven kirkko, 1949
* Oulu, Oulun Intiöntien hautausmaa, ”Taistelu on päättynyt”, 1952
* Seinäjoki, Törnävän kirkko, ”Rukoileva sotilas”, 1952
* Myllykoski, "Im Memoriam", 1953
* Oulainen, Oulaisten kirkko, 1953
* Haukivuori (nyk. Mikkeliä), Haukivuoren kirkko, ”Sotilaan ylösnousemus”, 1959
* Ylikiiminki (nyk. Oulua), Ylikiimingin kirkko,  1967

## Teoksia

Tiedosto:Vesaisen patsas.jpg|*Vesaisen patsas*, 1936, Ylikiiminki.
Tiedosto:Liekki-patsas by Oskari Jauhiainen 1937 Pyhäjoki.JPG|*[[Liekki-patsas]]*, 1937, Pyhäjoki.
Tiedosto:Artjärvi sankarimuistomerkki.JPG|*Artjärven sankarimuistomerkki*, 1947, Orimattila.
Tiedosto:Kiiminki sankarimuistomerkki.JPG|*Sotilaan hyvästijättö*, Kiimingin sankarimuistomerkki, 1949, Oulu.
Tiedosto:Utajärven sankarivainajien muistomerkki by Oskari Jauhiainen.JPG|*Sankarihautojen muistomerkin* reliefi, muu suunnittelu Uki Heikkinen, 1950, Utajärvi. 
Tiedosto:Seinäjoki sankarimuistomerkki.JPG|*Sankarimuistomerkki*, 1952, Seinäjoki.
Tiedosto:Oulu sankarimuistomerkki.JPG|*Taistelu on päättynyt*, sankarimuistomerkki, 1952, Oulu.
Tiedosto:Oulainen sankarimuistomerkki.JPG|*Rauhaan*, sankarimuistomerkki, 1953, Oulainen.
Tiedosto:Myllykoski sankarimuistomerkki.JPG|*Im Memoriam*, sankari&shy;muisto&shy;merkki, 1953, Kouvola.
Tiedosto:Oskari Jauhiainen Vauhtia 1962 1954.JPG|*Vauhtia*, 1954 (1962), Lahti.
Tiedosto:Oskari Jauhiainen, Nahkurien ammattikunnan muistomerkki 1958.jpg|*[[Nahkurien ammattikunnan muistomerkki]]*, 1958, Hämeenlinna. 
Tiedosto:Kalasääski ja lohi.jpg|*[[Kalasääski ja lohi]]*, 1959, Oulu.
Tiedosto:Werner Söderströmin patsas.jpg|*Werner Söderströmin muistomerkki*, 1960, Porvoo.
Tiedosto:Mauno Vannas mm by O Jauhiainen.JPG|*Mauno Vannaksen muistoreliefi, 1961, Uusikaupunki.
Tiedosto:Oskari Jauhiainen Ruuhkanpurkajat 1964.JPG|*Ruuhkanpuhkajat*, 1964, Joensuu.
Tiedosto:Oskari Jauhiainen, Ahtaajat 1.jpg|*Ahtaajat*, 1966, Kotka.
Tiedosto:Ylikiiminki sankarimuistomerkki.JPG|*Ylikiimingin sankarimuistomerkki*, 1967, Oulu.
Tiedosto:Paperintekijät by Oskari Jauhiainen 2.JPG|*Paperintekijät*, 1968, Janakkala. – Osakuva.
Tiedosto:MerenkulkijoidenMuistomerkki.JPG|*Merenkulkijoiden ja mereen menehtyneiden muistomerkki*, 1968, Helsinki, yhdessä arkkitehti Eero Eerikäisen kanssa. 
Tiedosto:Oskari Jauhainen Niittäjä-patsas 1977.jpg|*Niittäjä-patsas*, 1977, Liminka.
Tiedosto:Vanhat vaeltajat by Oskari Jauhiainen 1982 Muhos.JPG|*Vanhat vaeltajat* -suihkukaivoveistos, 1982, Muhos.
Tiedosto:Haravatyttö by Oskari Jauhiainen ja Anja Juurikkala 1991.JPG|*Haravatyttö*, 1991, Oulu. – Veistoksen teki loppuun [[Anja Juurikkala]].
</gallery>

== Lähteet ==
* Rönkkö, Pekka: *Oskari Jauhiainen (1913-1990) ARS Nordica 5''. Pohjoinen, 1994. .

### Viitteet

## Aiheesta muualla

* 
* 
* Saloseudun nuorukainen kuvanveistäjänä. Oskari Jauhiainen on tehnyt satoja puuveistoksia ja pari pysyvää monumenttia, Seura, 29.12.1937, nro 52, s. 10, Kansalliskirjaston digitaaliset aineistot